GDDR6 SDRAM

GDDR6 SDRAM (inglise keeles Graphics Double Data Rate 6 Synchronous Dynamic Random-Access Memory, lühend GDDR6 SDRAM), ehk graafika kahekordse andmeedastuskiirusega 6 sünkroonne dünaamiline muutmälu on seda tüüpi mälu, mis on suure ülekandekiirusega, "kahekordse andmeedastuse" liidesega, mis on mõeldud kasutamiseks graafikakaartides, mängukonsoolides ja suure jõudlusega arvutites. Tegu on videokaartidel oleva kiibiga, mis annab kaardile vajaliku koguse mälu, et sooritada erinevaid suuri graafilisi tegevusi arvutis. Sellele eelnev versioon on GDDR5X ning olemas on ka uuendatud versioon GDDR6X. Tulekul on veel uuemad versioonid: GDDR6W ja GDDR7. Enne GDDR6 SDRAM väljatulekut oli uusim standard GDDR5X SDRAM mille suurim ülekandekiirus oli 14 Gb/s kiibi kontakti kohta, 1 GB suurim kiibi mahtuvus ja kasutas nii 1,35 volti kui ka 1,5 volti töötamispingena. 2016. aastal kuulutas Samsung välja standardi GDDR6, millele vastavad tooted jõudsid müügile 2018. aastal. GDDR6 väljatulekul oli algne ülekandekiirus 16 Gb/s kiibi kontakti kohta, algne kiibi mahtuvus oli 16 Gb ehk 2 GB ja hiljem lisati juurde 8 Gb (1 GB) variant. Pingeks sai uuel kiibil 1.35 V kiibi kohta. Läbi aja kiibi mahtuvus jäi samaks kas 16 Gb või 8 Gb, ülekandekiirus aga muutus omajagu. Esialgne 14 Gb/s tõsteti kuni 16 gigabitini sekundis kontakti kohta. Seejärel tõsteti ülekandekiirust veelgi, aga see kvalifitseeriti GDDR6X alla, millel oli 19–24 Gb/s kontakti kohta. Samsung kasutas oma 10 nm tehnoloogiat, et luua GDDR6 komponendid, mis tõstis 30% võrra produktsiooni võrreldes 8 Gb GDDR5 kiipidega, mille jaoks kasutati 20 nm tehnoloogiat. See tähendab, et Samsung saab ühe pooljuhtplaadi kohta rohkem kiipe kui varem. Micron arendas GDDR6X-i koostöös Nvidiaga. GDDR6X SGRAM-i polnud veel JEDEC standardiseerinud. Nvidia on Microni ainus GDDR6X-i partner. GDDR6X pakub suuremat pinna ülekandekiirust 19–24 Gbit/s PAM4 signaalimisel, võimaldades edastada kaks bitti sümboli kohta ja asendades varem kasutatud NRZ (mitte tagasi nulli, PAM2) kodeerimise. Viimane pakkus ainult ühte bitti sümboli kohta, piirates seeläbi GDDR6 pinna ülekandekiirust 16 Gb/s. Esimesed graafikakaardid, mis kasutavad GDDR6X-i, on Nvidia GeForce RTX 3080 ja 3090 graafikakaardid. PAM4 signaliseerimine pole uus, kuid selle rakendamine on kallim. See on osaliselt seetõttu, et see nõuab kiipides rohkem ruumi ja on tundlikum signaali-müra suhtarvule (SNR), mis piiras selle peamist kasutamist kõrge kiirusega võrgustikes (näiteks 200G Ethernetil). GDDR6X tarbib iga ülekantud biti kohta 15% vähem energiat kui GDDR6, kuid üldine energiatarbimine on suurem, kuna GDDR6X on kiirem kui GDDR6. Keskeltläbi tarbib PAM4 vähem energiat ja kasutab vähem kontakte kui diferentsiaalne signaalimine, olles siiski kiirem kui NRZ. Arvatakse, et GDDR6X on odavam kui kõrge ülekandekiirusega mälu. Samsung kuulutas välja GDRR6W arenduse 29. novembril 2022. See on suure ülekandekiirusega graafilise mälu lahendus ning selle eesmärk on tuua rahvani hüperreaalne mängimine ja digitaalne kaksik. Digitaalse kaksiku tehnoloogia on tehnoloogia, mille abil üritatakse digitaalses keskkonnas luua füüsiline objekt reaalsusega üksühele (näiteks VR keskkond). GDRR6W täiustused võrreldes GDDR6-ga on: Kõrgem ülekandekiirus ühe kontakti kohta 24 Gb/s. See tähendab, et iga kontakt kiibis suudab edastada andmeid kiirusega 24 gigabitti sekundis. Selline kõrgem edastuskiirus võimaldab kiiremat andmeedastust komponentide vahel. Paketi mahutavuse kahekordistamine 16 gigabitilt 32 gigabitile. See tähendab, et iga pooljuhtpakendi maht on suurenenud 16 gigabitilt 32 gigabitile. See viitab sellele, kui palju andmeid saab igas kiibis salvestada ja töödelda. I/O (input/output) kontaktide kahekordistamine 32-lt 64-le: See näitab, et kiibi sisend- ja väljundkontaktide arv on kahekordistunud 32-lt 64-le. Rohkem I/O kontakte võimaldab suuremat ühenduvust ning andme-edastust pakendi ja teiste komponentide vahel. 36% õhem ehitus (0,7 mm 1,1 mm asemel). Selle paksuse vähendamise paranemine on saavutatud Fan-out wafer-level packaging (FOWLP) tehnoloogia abil. FOWLP annab võimaluse võrreldes traditsiooniliste pakendamismeetoditega õhemat profiili, võimaldades kompaktsemaid ja õhemaid elektroonikaseadmeid. 2016. aastal kuulutas Samsung välja GDDR6. See mälutüüp peaks pakkuma 14 Gb/s ülekandekiirust, mis on veidi suurem kui GDDR5X-e 12 Gb/s, ja ka väiksemat energiatarbimist. 2017. aasta veebruaris kuulutas Micron Technology välja, et kas 2017 lõpus või 2018 aasta alguses kavatsetakse kasutusele võtta GDDR6 mälu.' 30. aprillil 2017 andis SK Hynix teada, et nende GDDR6 tooted tulevad välja 2018 aasta alguses. 2018. aasta jaanuaris alustas Samsung 16 gigabitise mahutavusega GDDR6 kiipide masstootmist ja lisas oma portfelli 8-gigabitise mahutavusega kiibi. 25. juunil 2018 alustas Micron Technology 8-gigabitise mahutavusega kiipide masstootmist. 20. augustil 2018 avaldati Nvidia toodete väljalaske teadaanne. Kõigepealt tulid välja GeForce RTX 2080 Ti, RTX 2080 ja RTX 2070. 6. jaanuaril 2019 tuli välja RTX 2060 ning 22. veebruaril 2019 GTX 1660 Ti. 10. juuni 2019 kuulutas AMD välja Radeon RX 5700, 5700 XT ja 5700 XT, mis kasutavad 8 GB GDDR6-mälu. 14. juulil 2022 tõi Samsung turule esimese 24 Gb/s GDDR6-mälu. Smith, Ryan (20. august 2020). "Micron Spills on GDDR6X: PAM4 Signaling For Higher Rates, Coming to NVIDIA's RTX 3090". Vaadatud 29. aprill 2024. "GDDR5X Deep Dive". monitorinsider.com. Vaadatud 30. aprill 2024. Ferreira, Bruno (23. august 2016). "HBM3 and GDDR6 emerge fresh from the oven of Hot Chips". Vaadatud 30. aprill 2024. "GDDR6X Memory". micron.com. Vaadatud 30. aprill 2024. "gddr6". semiconductor.samsung.com. Vaadatud 30. aprill 2024. Shilov, Anton (18. jaanuar 2018). "Samsung Starts Mass Production of 16Gb GDDR6 Memory ICs with 18 Gbps I/O Speed". Vaadatud 30. aprill 2024. Shilov, Anton (11. september 2020). "Micron Reveals GDDR6X Details: The Future of Memory, or a Proprietary DRAM?". Vaadatud 29. aprill 2024. David, Maliniak (14. jaanuar 2016). "PAM4 Basics: Modulation, Signaling and Encoding". Vaadatud 29. aprill 2024. Smith, Ryan (20. august 2024). "Micron Spills on GDDR6X: PAM4 Signaling For Higher Rates, Coming to NVIDIA's RTX 3090". Vaadatud 29. aprill 2024. "A Bridge Between Worlds: How Samsung's GDDR6W Creates Immersive Metaverse Experiences with Powerful Graphics Memory". semiconductor.samsung.com. 29. november 2022. Vaadatud 29. aprill 2024. "What is digital-twin technology?". mckinsey.com. 12. juuli 2023. Vaadatud 30. aprill 2024. Tallis, Billy (3. veebruar 2017). "Micron 2017 Roadmap Detailed: 64-layer 3D NAND, GDDR6 Getting Closer, & CEO Retiring". Vaadatud 30. aprill 2024. Shilov, Anton (30. aprill 2017). "SK Hynix to Ship GDDR6 Memory for Graphics Cards by Early 2018". Vaadatud 30. aprill 2024. Shilov, Anton (25. jaanuar 2018). "Samsung Updates on GDDR6 Portfolio: 8 Gb and 16 Gb at Multiple Speeds". Vaadatud 30. aprill 2024. "Micron Begins Volume Production of GDDR6 High Performance Memory". investors.micron.com. 25. juuni 2018. Vaadatud 30. aprill 2024. "10 Years in the Making: NVIDIA Brings Real-Time Ray Tracing to Gamers with GeForce RTX". nvidianews.nvidia.com. 20. august 2018. Vaadatud 30. aprill 2024. "NVIDIA GeForce RTX 2060 Is Here: Next-Gen Gaming Takes Off". nvidianews.nvidia.com. 6. jaanuar 2019. Vaadatud 30. aprill 2024. "New GeForce GTX 1660 Ti Delivers Great Performance Leap for Every Gamer, Starting at $279". nvidianews.nvidia.com. 22. veebruar 2019. Vaadatud 30. aprill 2024. "AMD Announces Next-Generation Leadership Products at Computex 2019 Keynote". ir.amd.com. 26. mai 2019. Vaadatud 30. aprill 2024. "AMD Radeon RX 5700 XT 50th Anniversary Edition Actually Looks Promising". tomshardware.com. 1. juuni 2019. Vaadatud 30. aprill 2024. "Samsung Electronics Launches Industry's First 24Gbps GDDR6 DRAM to Power Next-Generation High-End Graphics Cards". news.samsungsemiconductor.com. 14. juuli 2022. Vaadatud 30. aprill 2024.